বিভিন্ন সমস্যার মুখে কলকাতা বিমানবন্দর। শুধু রানওয়েগত সমস্যাই নয়। বিমান ওঠা-নামায় আরও একটা সমস্যা হল পশু-পাখি। যার মধ্যে অন্যতম, কুকুর এবং কাক। কারণ বিমানবন্দর লাগোয়া এলাকায় ঠিকমত জঞ্জাল, আবর্জনা পরিষ্কার না হওয়ায়, বাড়ছে কুকুরের উত্‍পাত।
 ওয়েব ডেস্ক: বিভিন্ন সমস্যার মুখে কলকাতা বিমানবন্দর। শুধু রানওয়েগত সমস্যাই নয়। বিমান ওঠা-নামায় আরও একটা সমস্যা হল পশু-পাখি। যার মধ্যে অন্যতম, কুকুর এবং কাক। কারণ বিমানবন্দর লাগোয়া এলাকায় ঠিকমত জঞ্জাল, আবর্জনা পরিষ্কার না হওয়ায়, বাড়ছে কুকুরের উত্‍পাত। মাঝে মাঝেই রানওয়েতে ঢুকে পড়ে সারমেয়র দল। একই ভাবে টেক অফ কিম্বা ল্যান্ডিংয়ের ক্ষেত্রেও বাধা হয়ে দাঁড়ায় কাক। বেশ কয়েকবার পাইলটের তত্‍পরতায় এড়ানো গেছে বড়সড় দুর্ঘটনা। এবিষয়ে একাধিকবার বিমানবন্দর কর্তৃপক্ষকে অভিযোগ জানিয়েছেন পাইলটরা। এ ধরনের অবাঞ্ছিত ঘটনার জন্য আশেপাশের এলাকার অপরিচ্ছন্নতাকেই দায়ী করেছে এয়ারপোর্ট অথরিটি।